ཨ་ཧོ། དུས་གསུམ་སངས་རྒྱས་ངོ་བོ་བཀའ་བརྒྱུད་ཀྱི་བླ་མ། །ཀུན་བཟང་པདྨ་འབྱུངགནས་བསམ་བཞིན་གྱི་སྤྲུལ་སྐུ། །དུས་གསུམ་སངས་རྒྱས་ལས་ཀྱང་
བཀའ་དྲིན་དེ་ཆེ་བའི། །དྲིན་ཆེན་རྩ་བའི་བླ་མ་ག་ཎ་ལ་འདུད་དོ། །ཕྱོགས་དུས་རྒྱལ་བ་ཀུན་གྱི་དགོངས་ཀློང་གི་ཟབ་གསང་། །དམ་ཆོས་ཐེག་པ་རིམ་དགུའི་
བཀའ་ལུང་དེ་འགྲོ་འདྲེན། །ཀུན་གྱི་བཅུད་བསྡུས་དཔལ་ལྡན་བླ་མ་ཡི་དགོངས་བཞེད། །འོད་གསལ་རྡོ་རྗེ་སྙིང་པོ་ཟབ་གསང་གི་མན་ངག །རང་སེམས་ཆོས་ ་
369
མགུར་
བརྒྱ་ གྱ་ལྔ་
ཚོགས།

གཏེར་ ཚངས་དབྱངས་རྒྱ་མཚོའི་གསུང་། གསར།
སྐུའི་དྲི་མེད་ཀུན་བཟང་གི་དགོངས་པ། །གདམས་ངག་རྒད་པོ་མཛུབ་ཚུགས་གོ་བདེ་ཡི་ཁྲེགས་ཆོད། །གང་ཤར་འཛིན་པ་མེད་པ་ཆོས་སྐུ་ཡི་ཡོ་ལངས། །
ཡེངས་མེད་མཉམ་རྗེས་འདྲེས་ནས་སེམས་ཉིད་ལ་གོམས་ནས། །སྒོམ་ལ་ཉིན་མཚན་མེད་པ་འོད་གསལ་གྱི་ཀློང་ནས། །རྨི་ལམ་རང་དབང་འབྱོངས་ན་ཚད་
བཟུང་གི་རྟགས་མཚན། །རྩེ་གཅིག་ཉམས་སུ་བླངས་ན་སངས་རྒྱས་ལ་མི་རིང། །གདམས་ངག་རྡོ་རྗེའི་གསུང་འགྲོས་སྙིང་དཀྱིལ་ལ་གདམས་ཀྱང་། །འཆར་
ཚུལ་འདི་ལྟར་འདུག་གོ་ཡེ་ཤེས་ཀྱིས་གསན་དང་། །སེམས་ཉིད་དྲི་མ་མེད་པ་མཁའ་ལྟར་དུ་དག་ཀྱང༌། །གློ་བུར་རྣམ་རྟོག་སེམས་བྱུང་སྤྲིན་ཚོགས་དེས་སྒྲིབ་
སོང་༑ །ཡེ་ཤེས་ཀློང་ན་རྣམ་རྟོག་སྤྲིན་ཚོགས་དེ་དེངས་ཤིག །སྟོང་ཉིད་སྙིང་རྗེའི་སྙིང་པོ་མེ་ལོང་ལྟར་དྭངས་ཀྱང་། །གློ་བུར་རྣམ་རྟོག་ཞེ་སྡང་ཁ་རླངས་དེས་
སྒྲིབ་སོང༌། །ཤར་གྲོལ་དུས་མཉམ་བྱིན་རླབས་ཡང་ཡང་དུ་ཞུའོ། །བདེ་སྟོང་འདུ་འབྲལ་མེད་པ་སེམས་ཉིད་ཀྱི་གཞི་གཤིས། །སོར་རྟོག་ཡེ་ཤེས་ཆགས་ཐོགས་
370

অ
།གཉིས་མེད་དུ་འདུག་ཀྱང༌། །ཉོན་མོངས་ཆགས་ཞེན་ཕྱེ་སླེབ་མར་མེ་ཡི་དཔེ་ལྟར། །བཟོད་བླག་མེད་པའི་ཆགས་པའི་རྒྱ་མཚོ་ལ་ལྕེབས་ན། །
དུག་ལྔ་རང་གྲོལ་བྱིན་རླབས་ཡང་ཡང་དུ་ཞུའོ། །སེམས་ཉིད་འཕོ་འགྱུར་བྲལ་བ་མཉམ་ཉིད་ཀྱི་ཡེ་ཤེས། །རྒྱ་མཚོ་འཁྱིལ་བ་བཞིན་དུ་གཡོ་འགུལ་དང་བྲལ་
ཀྱང་༑ །མ་རིག་ང་རྒྱལ་ས་གཞི་རི་བོ་དེས་མནན་སོང་། །བདག་འཛིན་རྩ་བ་རྩད་གཅོད་བྱིན་རླབས་ཤིག་ཞུའོ། །སེམས་ཉིད་བྱ་རྩལ་བྲལ་བ་ཉི་མ་ལྟར་གསལ་
ཀྱང་༑ །སེམས་བྱུང་རྣམ་རྟོག་ཕྲག་དོག་ཕྱོགས་རིས་ཀྱི་སྤྲིན་གྱིས། _ །ཕྱོགས་ལྷུང་ཆགས་སྡང་གཉིས་ཀྱི་བྱ་བྲལ་དེ་སྒྲིབ་སོང༌། །བྱར་མེད་བྱ་བ་ལྷུན་གྲུབ་ཡེ་ཤེས་
ཞིག་སྩོལ་ཤོག །སེམས་ཉིད་མཐའ་དབུས་བྲལ་བ་ཆོས་དབྱིངས་ཀྱི་ནམ་མཁའ། །ཀུན་ཁྱབ་ཀུན་ཏུ་བཟང་པོའི་དགོངས་ཀློང་དེ་མཇལ་ཀྱང༌། །ཀུན་བྱེད་རྣམ་
རྟོག་ངན་པ་འཁྲུལ་སྣང་གི་དྲི་མས། །ཀུན་གཞི་ཆོས་ཉིད་མ་རིག་མུན་པ་དེས་སྒྲིབ་སོང་། །འོད་གསལ་མཁའ་ལྟར་དག་པའི་བྱིན་རླབས་ཤིག་ཞུའོ། །མ་ཡེངས་ ་
371
མགུར་
བརྒྱ་ གྱ་དྲུག་

གཏེར་ ཚངས་དབྱངས་རྒྱ་མཚོའི་གསུང་། གསར།
དྲན་རྫི་བརྟན་པོས་རང་སེམས་དེ་བརྟོད་ཀྱང་། །མ་རིག་གློ་བུར་འགྲོགས་ཏེ་བརྟོད་ཕུར་དེ་ཕུད་སོང༌། །བག་ཡོད་དྲན་ཤེས་བརྟན་པོའི་བྱིན་རླབས་ཤིག་ཞུའོ། །
གང་ཤར་འཛིན་མེད་ཤར་གྲོལ་དུས་མཉམ་གྱི་ངང་ལ། །ཆོས་སྐུའི་ཡོ་ལངས་ཡིན་མདོག་ལམ་ཁྱེར་དུ་བྱས་ཀྱང༌། །ཞེ་སྡང་ཐོག་རྒོད་ལྟ་བུས་དྲན་རྫི་དེ་གཏོར་
ནས༑ །རྣམ་རྟོག་མུན་པའི་སྨག་ནས་ཐར་དུས་ནི་མི་འདུག །ཆོས་ཉིད་ཉི་མ་ཤར་དང་ཕ་གཅིག་གི་རྗེ་བཙུན། །དགའ་བཞི་ཡེ་ཤེས་ཡིན་པས་རྒྱལ་ཀུན་གྱི་ཉེ་
ལམ༑ །བདེ་དྲོད་ཡེ་ཤེས་འབར་བ་དབྱར་ཆར་གྱི་བྱེད་ལས། །ཆགས་ཞེན་རང་སར་གྲོལ་བ་སྐུ་གསུམ་གྱི་འབྲས་བུ། །ཡོན་ཏན་ཀུན་གྱི་འབྱུང་གནས་ཉེ་ལམ་དུ་
གོ་ཡང་། །ཞེན་པས་ཡེ་ཤེས་ཆུ་རྒྱུན་འཁྱགས་རོང་དུ་ཁེངས་པས། །ལྟུང་བའི་སྒོ་བཞི་དྲན་པའི་ཤེས་རབ་གཅིག་སྩོལ་ཤོག །གཉིས་མེད་བསྒོམས་ཀྱང་མ་རིག་
གཉིས་འཛིན་དེས་བཅིངས་ན། །ཤེས་རབ་རལ་གྲི་རྣོན་པོས་མ་རིག་དེ་ཆོད་མཛོད། །ཡེངས་མེད་རློམས་ཀྱང་དེར་འཛིན་གཏད་སོ་དེས་སྒྲིབ་ན། །གཏད་མེད་
372

མགུར་
བརྒྱ་ གྱ་བདུན་
ཚོགས།
অ
།མཐའ་དང་བྲལ་བའི་ཆོས་ཉིད་དེས་སྐྱོངས་ཤོག །མཚན་ལྡན་རྩ་བའི་བླ་མ་སྙིང་དབུས་ནས་མཁྱེན་ན། །མཁྱེན་གཉིས་ཡེ་ཤེས་རྒྱས་པའི་
དངོས་གྲུབ་ཅིག་སྩོལ་ཤོག །ཨ་ཧོ་གསོན་དང་སྐལ་ལྡན་ཆོས་མཛད་ཀྱི་མཆེད་གྲོགས། །ཉམས་རྟོགས་དང་འདྲ་ན་རྟོག་དཔྱོད་འགའ་ཐོང་དང༌། །ལ་བཟླ་ཤན་
འབྱེད་བྱེད་པའི་དུས་ཚོད་དུ་གདའོ། །ཀུན་གཟིགས་རྗེ་བཙུན་ག་ཎའི་མཚན་ལྡན་དེ་མཁྱེན་ནོ། །འདི་ཡང་སྒོམ་ཆེན་མང་པོ་ཞིག་འཚོགས་དུས་ཤན་འབྱེད་གང་དྲན། ༧ ཚངས་དབྱངས་རྒྱ་མཚོས་སྨྲས་པ་དགེའོ། །
དགེའོ་དགེལ། ། །